OpenLLM-France/wikimedia huggingface dataset:
# Rosa Eluvathingal

Eufràsia del Sagrat Cor de Jesús, nascuda Rosa Eluvathingal (Kattoor, 7 d'octubre de 1877 – Ollur, 29 d'agost de 1952), va ser una religiosa índia de la Congregació de la Mare del Carmel.
El 5 de juliol de 2002 el Papa Joan Pau II va autoritzar la Congregació per a les Causes dels Sants a promulgar el decret sobre les virtuts heroiques d'Eufràsia del Sagrat Cor, que li reconegué el títol de Venerable.
Va ser beatificada el 3 de desembre de 2006 en una cerimònia celebrada a la plaça de l'església parroquial de Sant Antoni a Ollur i presidida pel cardenal Varkey Vithayathil, arquebisbe major d'Ernakulam-Angamaly, en representació del Papa Benet XVI.
El Papa Francesc va proclamar santa la mare Eufràsia del Sagrat Cor de Jesús a la Plaça de Sant Pere el 23 de novembre de 2014, solemnitat de Crist el Rei de l'Univers.

## Referències

* 1 2 «Euphrasia of the Sacred Heart of Jesus (1877-1952)- Biography». [Consulta: 3 abril 2022].
* ↑ «Eufrasia Eluvathingal del Sacro Cuore» (en italià). [Consulta: 3 abril 2022].
# Rosa Estaràs

«Rosa Estaràs» té aquests significats:
* Rosa Estaràs i Valeri (1893-1972), mestra que va innovar la pedagogia als Balears
* Rosa Estaràs Ferragut (1965), política conservadora de Mallorca
# Rossfeld

Rossfeld (en alsacià Rossfald) és un municipi francès, situat a la regió del Gran Est, al departament del Baix Rin. L'any 2004 tenia 772 habitants.
Forma part del cantó d'Erstein, del districte de Sélestat-Erstein i de la Comunitat de comunes del cantó d'Erstein.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 607 | 624 | 628 | 665 | 687 | 708 |

## Administració

Llista d'alcaldes :
| Període | Identitat | Partit |
| 1995-2001 | Vincent Braun | |
| 2001- | Jean-Claude Rohmer | |

## Referències

* ↑ «Populations légales 2016 − Commune de Rossfeld (67412) | Insee». [Consulta: 8 gener 2020].
# Roza

«Roza» té aquests significats:
* Roza (Txeliàbinsk), localitat de l'óblast de Txeliàbinsk, a Rússia
* Roza (Lípetsk), localitat de l'óblast de Lípetsk, a Rússia
# Fadrique de Vargas y Manrique

Fadrique de Vargas y Manrique (Madrid, ca. 5 de desembre de 1568–ídem, 12 de desembre de 1653) va ser un noble castellà, I marquès de San Vicente del Barco.
Fill de Francisco de Vargas, i de Francisca Chacón, va néixer a la parròquia de San Pedro el Real, a la vila de Madrid, on va rebre baptisme el 5 de desembre de 1568. L'any 1606, el rei Felip III de Castella li va atorgar l'hàbit de l'orde de Sant Jaume en virtut del títol de 23 de febrer de 1607. D'altra banda, va ser mariscal de Castella, gentilhome de boca del rei, corregidor de la ciutat de Burgos i, segons Salazar, també de Madrid. El 27 de juliol de 1627, el nou rei Felip IV va concedir-li el títol de vescomte de Villatoquite i el 30 de març de 1629 el de marquès de San Vicente del Barco. Després de la seva assistència a la Jura del príncep Baltasar Carles el 7 de març de 1632, va passar a Flandes servint com majordom del cardenal-infant Ferran d'Àustria. Va fer testament el 6 de desembre de 1653 davant de l'escrivà Juan Manrique i va morir el dia 12 del mateix mes a la casa pairal de la família, al costat de la parròquia de San Andrés, on va rebre sepultura.
Va casar-se dues vegades, en primeres núpcies amb María de Ávila y Bracamonte, amb qui va tenir a Francisca de Vargas el 1595, que va casar-se amb el comte de Basto y després a Francisco de Tapia y Leyva; es va casar en segones núpcies el 26 d'octubre de 1625 amb María de Toledo y Silva, germana del marquès de Floresta, morta el 1656 i enterrada amb el marquès de San Vicente.

## Referències

* 1 2 3 Alvarez y Baena, Jose Antonio. Hijos de Madrid ilustres... Diccionario histórico (en castellà). Madrid: Oficina de Benito Cano, 1790, p. 2-3.
# Apogon properuptus

Apogon properuptus és una espècie de peix de la família dels apogònids i de l'ordre dels perciformes que es troba als oceans Índic i Pacífic.
Els mascles poden assolir els 8,5 cm de longitud total.

## Referències

* ↑ AQUATAB.NET
* 1 2 FishBase (anglès)
# Pholidocercus hassiacus

Pholidocercus hassiacus és un gènere extint de mamífer relacionat amb i semblant als eriçons actuals. Com l'eriçó, Pholidocercus estava cobert de punxes primes, però a diferència d'aquest, tenia escates al cap com si fossin un casc i tenia una llarga i gruixuda cua amb escates.

## Enllaços externs

* Mikko's Phylogeny Archive Arxivat 2007-01-05 a Wayback Machine.
# Afrasiyab

* Per a altres significats, vegeu «Afrasiyab (desambiguació)».
Afrasiyab fou un rei llegendari dels turànics o turcs, que hauria mort combatent al rei iranià Kai Khusraw. La llegenda el va fer protagonista de totes les guerres dels turcs contra els kayànides i contra els seus predecessors el pixdàdides, les dues dinasties mítiques iranianes a l'Avesta.
Algunes dinasties turques han reivindicat el seu origen, entre les quals cal destacar els karakhànides i els seljúcides.

## En la literatura turca

Tot i que la identificació de la tribu turànica amb els turcs és un desenvolupament tardà, ja que el terme turànic s'aplicava originalment a les tribus iranianes orientals de l'Àsia central, els turcs van conrear les llegendes d'Afrasiyab com un heroi turc després d'haver entrat en contacte amb els iranians. Mahmud al-Kaixgarí cita en el seu Dīwān loḡāt al-Tork (escrit entre els segles V i XI) un nombre de versos elegíacs que planyen sobre la mort d'Alp Er Tunga

## Nota

* ↑ la dinastia karakhànida fou també anomenada Al-Afrasiyab
* ↑ Atalay, Besim (2006). Divanü Lügati't Türk. Ankara: Türk Tarih Kurumu Basımevi. ISBN 975-16-0405-2, Band I, p. 41: Türklerin ulusal kahraman ve büyük Hakanı. (turc)

## Enllaços externs

* Article Afrasiyab a Enciclopèdia Irànica Arxivat 2008-07-12 a Wayback Machine.
# Afrani Annibalià

Afrani Annibalià, en llatí Afranius Hannibalianus, va viure al segle iii, i va ser un magistrat romà, cònsol l'any 292, Prefecte del pretori, senador i comandant militar. Formava part de la gens Afrània, una gens romana d'origen plebeu.

## Biografia

Es creu que pertanyia a una branca de la família originària de les províncies orientals de l'imperi romà. Annibalià era un comandant militar que va servir sota l'emperador Marc Aureli Probe (r. 276-282). Membre de la classe eqüestre (com ho indica una referència oficial que l'anomenava vir eminentissimus, reservada a l'orde eqüestre), i probablement només va estar adscrit a l'orde senatorial després de la mort de Probe l'any 282.
Maximià li va donar el càrrec de prefecte del pretori l'any 286, i va conduir els exèrcits imperials a la victòria contra les tribus germàniques tot al llarg del Rin. Annibalià va ocupar aquest càrrec probablement fins al 292, quan va ser nomenat cònsol juntament amb Juli Asclepiòdot. Del 297 al 298, va ser Praefectus urbi de Roma.
Annibalià es va casar possiblement amb Eutròpia, que quasi immediatament es va divorciar d'ell per casar-se amb l'emperador Maximià cap al 287, però no hi certesa d'aquest fet. Si va ser així, van tenir una filla, Flàvia Maximiana Teodora, que es va casar amb el futur emperador Constanci Clor. S'ha especulat que l'acceptació d'Annibalià del nou matrimoni de la seva dona, i la seva posició de padrastre del Cèsar Constanci Clor va suposar el seu ràpid ascens als càrrecs administratius de l'imperi.

## Referències

* 1 2 Chastagnol, André. Les Fastes de la Préfecture de Rome au Bas-Empire. París: Nouvelles éditions latines, 1962, p. 27-29.
* 1 2 Martindale, J.R. (et al.). The prosopography of the later Roman empire. Vol. 1 A.D. 260-395. Cambridge: Cambridge Univ. Press, 2006, p. 407-408. ISBN 9780521072335.
* ↑ Rodgers, Barbara S. In praise of later Roman emperors: the Panegyrici Latini. Berkeley: University of California Press, 2015, p. 70-71. ISBN 9780520286252.
# Afrani Quintià

Afrani Quintià (en llatí Afranius Quintianus) va ser un senador romà del segle i. Formava part de la gens Afrània, una gens romana d'origen plebeu.
Portava una vida desordenada i l'emperador Neró el va ridiculitzar en un poema. Com a revenja va participar en la conspiració de Gai Calpurni Pisó per enderrocar Neró. Quan la conspiració va ser descoberta es va suïcidar abans de ser capturat i va dir "non ex priore vitae mollitia", segons recorda Tàcit.

## Referències

* ↑ Tàcit. Annals XV,49,76,70
# Adriano Ferreira Martins

Adriano Ferreira Martins o simplement Adriano (nascut el 21 de gener de 1982, en São Paulo), és un futbolista brasiler. Juga a l'Al-Jaish, del Qatar.

## Títols
### Internacional

* Recopa Sudamèricana 2007.
* Copa Dubai: 2008.
* Campeonato Gaúcho: 2008.

## Enllaços externs

* globoesporte.globo.com (portuguès)
# Actuel

Actuel fou una revista publicada a França entre 1968 i 1994, creada pel músic Claude Delcloo. Inicialment es va dedicar a la música jazz per ampliar-se posteriorment a una temàtica molt més diversa després de ser comprada el 1970 per Jen-François Bizot, Bernard Kouchner i Michel-Antoine Burnier. Durant la dècada dels anys 1970 es va convertir progressivament en un referent de la premsa irreverent de França. Va publicar obres d'artistes internacionals com Robert Crumb o Richard Corben, entre molts altres.

## Referències

* ↑ Diccionario de Arte I (en castellà). Barcelona: Spes Editorial SL (RBA), 2003. ISBN 84-8332-390-7 [Consulta: 29 octubre 2014].
# William Bowles

William o Guillermo Bowles, geòleg irlandès (Cork vers 1720-Madrid 1780). Fou contractat pel govern espanyol a través d'Antonio de Ulloa, per tal de millorar tècnicament les mines d'Almadén. Es traslladà a Madrid el 1752 i, protegit pel ministre R. Wall, viatjà per tota la Península, fent-hi importants estudis geològics. Escriví Introducción a la historia natural y a la geografía física de España (1775), que fou la principal descripció geogràfica d'Espanya a la seva època i exercí una considerable influència sobre diversos viatgers estrangers que visitaren posteriorment el país, com J.T. Dillon, F. Peyron i J. Townsend.
# Petr Kocek

Petr Kocek (Nový Bor, districte de Česká Lípa, 26 de maig de 1952) va ser un ciclista txecoslovac, d'origen txec, que competí en el ciclisme en pista. Va participar en dues edicions dels Jocs Olímpics.

## Palmarès

* 1977
** Campió de Txecoslovàquia en Quilòmetre
** Campió de Txecoslovàquia en Persecució per equips
* 1978
** Campió de Txecoslovàquia en Quilòmetre
** Campió de Txecoslovàquia en Madison
* 1979
** Campió de Txecoslovàquia en Quilòmetre
** Campió de Txecoslovàquia en Persecució per equips

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Mark Pellington

Mark Pellington (17 de març de 1962, Baltimore, Maryland, Estats Units) és un director, productor i actor estatunidenc. Va dirigir The Mothman Prophecies, un film de 2002 protagonitzat per Richard Gere. També va dirigir Arlington Road, el 1999, on apareixien Tim Robbins i Jeff Bridges.
Pellington també ha treballat amb alguns artistes musicals com Pearl Jam, Nine Inch Nails, Foo Fighters, U2 i Bon Jovi.
Va dirigir la minisèrie The United States of Poetry de 1995 per la PBS, amb la que va guanyar un Premi INPUT el 1996.

## Filmografia
### Director

* 1991: Words in Your Face (TV)
* 1992: U2: Achtung Baby (vídeo)
* 1992: Punch and Judy Get Divorced (TV)
* 1995: United States of Poetry (feuilleton TV)
* 1997: Going All the Way
* 1997: Destination Anywhere (vídeo)
* 1998: Pearl Jam: Single Video Theory (vídeo)
* 1999: Arlington Road
* 2002: The Mothman Prophecies
* 2003: Day by Day: A Director's Journey Part II (vídeo)
* 2003: Day by Day: A Director's Journey Part I (vídeo)
* 2007: U2 3D (vídeo) en 3D sobre la gira 2006-2007 d'U2 Vertigo Tour.
* 2008: El miracle de Henry Poole

### Productor

* 2000: No Maps for These Territories
* 2002: OT: Our Town
* 2003: Day by Day: A Director's Journey Part II (vídeo)
* 2003: Day by Day: A Director's Journey Part I (vídeo)
* 2004: Time Well Spent

### Actor

* 1996: Jerry Maguire: Bill Dooler
* 2000: Gairebé famosos: Freddy
* 2002: The Mothman Prophecies: Bartender, veu d'Indrid Cold

## Vídeos musicals

* Jeremy de Pearl Jam el 1992
* Rooster d'Alice in Chains el 1993
* Beautiful Girl d'INXS el 1993
* Ladykillers de Lush el 1996
* We're in This Together de Nine Inch Nails el 1999
* Gravedigger de Dave Matthews el 2003
* Best Of You de Foo Fighters el 2005
# Pesenàs

Pesenàs (occità) o Pézenas (francès). és un municipi francès, al departament de l'Erau i a la regió d'Occitània. Tenia una població de 8.200 habitants segons el cens de l'any 2014.

## Personatges il·lustres

* Charles Tessier

## Referències

* ↑ Frank R. Hamlin, Toponymie de l'Hérault, Dictionnaire Topographique et Étymologique, Éditions du Beffroi e Études Héraultaises, 2000, p. 293

## Enllaços externs

* Oficina de turisme de Pesenàs Arxivat 2011-02-02 a Wayback Machine. (francès) (anglès) (alemany)
# Peschiera del Garda

Peschiera del Garda és un comune (municipi) de la província de Verona, a la regió italiana del Vèneto.
A 1 de gener de 2020 la seva població era de 10.930 habitants.
Peschiera del Garda limita amb els següents municipis: Desenzano del Garda, Ponti sul Mincio, Pozzolengo, Valeggio sul Mincio, Castelnuovo del Garda i Sirmione.

## Referències

* ↑ «Resident population on 1st january» (en anglès). ISTAT. [Consulta: 14 agost 2020].
# Martí Figueras i Gili

Martí Figueras i Gili (Sant Martí Sarroca, Alt Penedès, mitjan segle xix — Sant Martí Sarroca, Alt Penedès, 1925), conegut com "el Vell Saquetes", fou un pagès i folklorista català.
Fou un pagès i folklorista amateur molt popular durant la segona meitat del segle xix i principis del segle xx. Tot i ser pagès, es va dedicar durant gran part de la seva vida a recopilar textos de drames i representacions populars. Tota aquesta recopilació de textos la va descobrir i donar a conèixer l'estudiós Pere Grases i Gonzàlez, després de visitar la masia on va viure Figueras. Una de les recopilacions més destacades del "Vell Saquetes" fou la versió del "Ball d'en Serrallonga", que ha gaudit de diverses representacions a la geografia catalana. i fins i tot s'ha recollit en un llibre manuscrit, on s'inclouen textos manuscrits inèdits del ball, entre els quals dos de Martí Figueras, de 1886 i 1900.

## Referències

* 1 2 «.xml Martí Figueras i Gili». Gran Enciclopèdia Catalana. Barcelona: Grup Enciclopèdia Catalana.
* 1 2 Josep, Matas i Rodríguez; Sallés, Maria Rosa (coord.). «El folklorista amateur, Martí Figueras i Gili, "el Vell Saquetes"». A: Personatges il·lustres de l'Alt Penedès, el Baix Penedès i el Garraf. Barcelona: Abertis, 2010, p. 79.
* ↑ «El sainet complet del ball d'en Serrallonga portat al dia va ser el colofó dels actes del 35è aniversari». RTV Vilafranca, 26-08-2015. [Consulta: 28 abril 2019].
* ↑ «Presentació de "L'obra d'en Serrallonga"». Federació d'Entitats de Cultura Popular i Tradicional de Barcelona Vella i La Casa dels Entremesos - Centre Barceloní de Difusió i Producció de Cultura Popular d'arrel Tradicional Catalana. [Consulta: 28 abril 2019].
# Martí Ferrer Bruguera

Martí Ferrer Bruguera (? - 2004) va ser un metge, pediatre i polític català.
De professió metge pediatra, l'1 de gener de 1955 ingressà com a membre de l'Acadèmia de Ciències Mèdiques de Catalunya i Balears. Durant l'època de la transició democràtica exercí com a regidor a l'Ajuntament del Prat de Llobregat. I des del juliol del 1977 i fins al 1979 fou alcalde accidental del Prat de Llobregat, després de substituir a l'anterior alcalde, José María Mesa Parra, que deixà de ser-ho després que fou nomenat governador civil de Girona el juliol de 1977. Entre els anys 1980 i 1990 formà part del Consell d'Administració de la Caixa Penedès.

## Referències

* ↑ «Dr. Martí Ferrer Bruguera. Alta ACM: 01/01/1955». Acta de la reunió de la Junta de govern de l'Acadèmia de Ciències Mèdiques de Catalunya i Balears celebrada a la ciutat de Barcelona el 7 de novembre de 2000 pàg. 119. Acadèmia de Ciències Mèdiques de Catalunya i Balears, 2000. [Consulta: 7 juny 2020].
* ↑ «Otro caso en Argentina... con secuelas en El Prat». Diari ABC, 19-09-2007 [Consulta: 7 juny 2020].
* ↑ «Resolución». BOE, Núm.153, 28-06-1978, pàg. 15416 [Consulta: 7 juny 2020].
* ↑ «Gobernador civil de Gerona: Don José María Mesa Parra». Diari ABC (Hemeroteca), 12-07-1977, pàg. 88 [Consulta: 7 juny 2020].
* ↑ «Membres del Consell d'Administració de Caixa Penedès (1979 - 2013)». [Consulta: 7 juny 2020].
# Martí Gasull

Martí Gasull és el nom dels següents personatges:
* Martí Gasull i Roig (Barcelona, 1969 – Manāslu, 2012), activista lingüístic i muntanyenc.
* Martí Gasull i Coral (Barcelona, 1919 – Barcelona, 1994), fotògraf.
* Martí Gasull i Avellán (Barcelona, 1944), fotògraf.
# Maya Diab

Maya Diab (àrab: مايا دياب, Māyā Diyāb, [ˈmaja ˈdiab]) (Beirut, Líban, 12 de novembre de 1980) es una cantant de pop, animadora, actriu i personalitat televisiva. Forma part del grup de música femení libanès The 4 Cats.

## Biografia

Maya Diab va néixer al barri d'Achrafieh de Beirut, en el si d'una família cristiana ortodoxa grega. Diab es va especialitzar en mitjans de ràdio i televisió després de rebre el títol universitari a la Universitat libanesa. Va treballar en diversos programes de televisió. Diab és la petita de cinc germans; té un germà, Ghassan, i dues germanes, Mona i Grace.
Es va casar amb un home de negocis musulmà, Abbas Nasser, el 2006 amb qui ha tingut una filla, Kai. La parella es va separar el 2017.
Recompensada amb premis per la seva contribució a la moda, també és ambaixadora de les marques Make Up Forever i Sony a l'Orient Mitjà. Presenta programes a diversos canals de televisió, inclòs Deal Or No Deal al canal egipci Al Nahar i Heik Menghanne a MTV Líban, molt popular al món àrab.
El gener de 2020, va mencionar que va ser segrestada a Beirut el 2005, on va ser presa com a ostatge i maltractada en un cotxe durant un dia.

## Discografia
### Àlbums d'estudi

* #MyMaya (2015)

### Singles

* Habibi
* Chaklak Mabta'rif
* Tawel Balak
* Dabou Inayk
* Aywah
* Ya Gatifeen
* Hiya Di Donia

## Filmografia

* 2007 – Asad W Arbaa Kotat (en àrab أسد واربع قطط)

## Referències

* ↑ «فيديو من الذاكرة- شاهدوا مايا دياب ونيكول سابا في بداياتهما مع فرقة 4 cats» (en àrab). .lahamag.com, 23-07-2015. [Consulta: 14 octubre 2020].
* ↑ «Acting high-and-mighty? Maya Diab invents her own religion!» (en anglès). albawaba, 05-05-2016. [Consulta: 14 octubre 2020].
* ↑ «مايا دياب وعباس ناصر: تعارف ثم مساكنة ثم زواج وختامها...» (en àrab). Elfann, 11-04-2018. [Consulta: 14 octubre 2020].
* ↑ «مايا دياب مطلقة رسمياً» (en àrab). Aljamila, 06-02-2017. [Consulta: 14 octubre 2020].
* ↑ «مايا دياب تتحدث عن عملية خطفها!» (en àrab). Lebanon Mirror, 07-01-2020. Arxivat de l'original el 2020-11-27. [Consulta: 14 octubre 2020].

## Enllaços externs

* Lloc ofocial. (anglès)
* Maya Diab a IMDb
* Canal de Maya Diab a YouTube.
# Max Weinberg

Max Weinberg, nascut el 13 d'abril de 1951 a Newark, Nova Jersey, és un bateria estatunidenc i un conegut personatge televisiu.

## E Street Band

Weinberg és conegut, principalment, per la seva pertinença a la E Street Band, banda a la qual es va integrar l'any 1974.
L'any 1980 va patir l'anomenada síndrome del bateria i va haver de ser intervingut quirúrgicament fins a set vegades a causa de problemes articulatoris a les mans i canells. Després d'haver-se recuperat, va publicar un llibre molt popular sobre bateries de rock. The Big Beat: Conversations with Rock's Greatest Drummers (1991). Malgrat les seves lesions, es va guarir plenament i ha continuat marcant el batec tan característic de la E Street Band.

## Participació en la TV

Quan la E Street Band es va dissoldre provisionalment el 1989, Max Weinberg va buscar altres sortides professionals. La de més llarga trajectòria la va trobar en la participació en el show televisiu de la NBC, Late Night with Conan O'Brien, programa per al qual va constituir la seva pròpia banda, The Max Weinberg 7. D'aleshores ençà, el programa ha estat en antena i la col·laboració de Max Weinberg i la seva banda hi ha estat una constant, malgrat que el bateria se n'hagi d'absentar en els períodes de gira de la E Street Band amb Bruce Springsteen.
# Petukhovo

Petukhovo (rus: Петухово) és una ciutat de l'óblast de Kurgan, a Rússia. Es troba al vessant est dels Urals, a 180 km al sud-est de Kurgan, la capital provincial.
Fou fundada el 1892 al voltant d'una estació del Transsiberià. El 1899 es fusionà amb un llogaret proper, Iudino, i el 1944 li foren concedits drets municipals.

## Referències

* 1 2 «О городе Петухово» (en rus). Arxivat de l'original el 2018-03-16. [Consulta: 21 març 2018].
# Martina Voss-Tecklenburg

Martina Voss-Tecklenburg (Duisburg, 22 de desembre de 1967) és una entrenadora i exfutbolista alemanya. D'ençà el 2018, dirigeix a la selecció femenina de futbol d'Alemanya.
Com a futbolista jugava en la posició de migcampista i va ser internacional absoluta amb la selecció alemanya, on va jugar 125 partits i va marcar 27 gols entre el 1984 i el 2000.

## Trajectòria com a entrenadora

Després de retirar-se com a futbolista, Voss-Tecklenburg va treballar com a entrenadora interina del SV Straelen de l'Oberliga.
Des del febrer del 2008 fins al febrer del 2011 va ser l'entrenadora del FCR 2001 Duisburg. Amb el club va guanyar la Lliga de Campions Femenina de la UEFA de 2009 i dues Copes Femenines de la DFB, el 2009 i 2010. El juny de 2011 va fitxar per un any pel FF USV Jena de la Bundesliga, però va deixar l'equip el gener de l'any següent per a ser l'entrenadora de la selecció de Suïssa.

## Palmarès
### Com a jugadora

| Títol | Equip | País | Any |
| Copa de futbol femení d'Alemanya | KBC Duisburg | Alemanya | 1983 |
| Copa de futbol femení d'Alemanya | TSV Siegen | Alemanya | 1989 |
| Copa de futbol femení d'Alemanya | TSV Siegen | Alemanya | 1993 |
| Copa de futbol femení d'Alemanya | FCR 2001 Duisburg | Alemanya | 1998 |
| Bundesliga | KBC Duisburg | Alemanya | 1985 |
| Bundesliga | TSV Siegen | Alemanya | 1990 |
| Bundesliga | TSV Siegen | Alemanya | 1991 |
| Bundesliga | TSV Siegen | Alemanya | 1992 |
| Bundesliga | TSV Siegen | Alemanya | 1994 |
| Bundesliga | FCR 2001 Duisburg | Alemanya | 2000 |
| Eurocopa Femenina | Alemanya | Alemanya | 1989 |
| Eurocopa Femenina | Alemanya | Dinamarca | 1991 |
| Eurocopa Femenina | Alemanya | Alemanya | 1995 |
| Eurocopa Femenina | Alemanya | Noruega / Suècia | 1997 |

### Com a entrenadora

| Títol | Equip | País | Any |
| Copa de futbol femení d'Alemanya | FCR 2001 Duisburg | Alemanya | 2009 |
| Copa de futbol femení d'Alemanya | FCR 2001 Duisburg | Alemanya | 2010 |
| Lliga de Campions | FCR 2001 Duisburg | Alemanya | 2009 |

### Distincions individuals

| Distinció | Any |
| Futbolista femenina de l'any a Alemanya | 1996 |
| Futbolista femenina de l'any a Alemanya | 2000 |

## Referències

* ↑ «Martina Voss-Tecklenburg, nueva entrenadora de la selección femenina de Alemania». El Español, 27-12-2018. [Consulta: 26 abril 2019].
* ↑ FIFA.com. «Copa Mundial Femenina de la FIFA Francia 2019™ - Noticias - Voss-Tecklenburg y su final particular - FIFA.com». www.fifa.com. [Consulta: 26 abril 2019].
* ↑ «Fussball 24.de - FCR Duisburg landet mit Martina Voss Trainer-Coup». web.archive.org, 19-07-2011. Arxivat de l'original el 2011-07-19. [Consulta: 26 abril 2019].
* ↑ «Martina Voss-Tecklenburg» (en anglès). worldfootball.net. [Consulta: 26 abril 2019].